เรื่องร้องเรียน: มีบุคคลแอบเผาสายไฟทุกวันอาทิตย์ ตั้งแต่ช่วงเวลา 11.00 น. - 15.00 น. มีกลิ่นเผาสายไฟลอยมาตามลมจากทิศใต้มาทิศเหนือ เข้ามาบริเวณชุมชนฉัตรชัยเสริมโชค ซอยทวีวัฒนา 1 กลิ่นรุนแรงคล้ายพลาสติกไหม้ มีคนเคยพบเห็นผู้ลักลอบเผาสายไฟบริเวณท้ายสวนปลูกผัก สุดซอยทวีวัฒนา 1 แยก 3 และอีกบริเวณคือ ชุมชนหลังโรงกำจัดขยะ (เตาเผาขยะ) ของกทม. ขอความกรุณาจากเจ้าหน้าที่ฝ่ายสิ่งแวดล้อมเข้าตรวจสอบและควบคุมการกระทำนี้ เนื่องจากส่งผลกระทบกับผู้อยู่อาศัยในชุมชนมาก
การดำเนินการของเจ้าหน้าที่: เจ้าหน้าที่ได้ตรวจสอบบริเวณตามที่ผู้ร้องแจ้งมาแล้วไม่พบการเผา จึงได้เดินสำรวจไปยังชุมชนละแวกใกล้เคียงพบกลุ่มควันจึงได้เข้าตรวจสอบพบมีการเผากิ่งไม้บริเวณภายในชุมชนที่อยู่ติดกับวัดวงศ์ลาภาราม จึงได้ว่ากล่าวตักเตือนคนเผาและให้ทำการดับไฟทันที่ ทั้งนี้ได้กำชับคนเผาห้ามทำการเผาอีกโดยเด็ดขาด
ความเห็นของผู้แจ้ง: ขอบพระคุณที่ช่วยตรวจสอบ แต่ขอรอดูวันอาทิตย์นี้อีกครั้ง ว่าจะมีกลิ่นอีกหรือไม่ เพราะเป็นกลิ่นเฉพาะของการเผาสายไฟเพื่อนำทองแดงไปขาย
พื้นที่: แขวงหนองค้างพลู เขตหนองแขม กรุงเทพมหานคร